โรงเรียนเตรียมอุดมศึกษา

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

โรงเรียนเตรียมอุดมศึกษา

ความเป็นเลิศทางวิชาการและคุณธรรม
นิมิตฺตํ
สาธุ รูปานํ กตญฺญู กตเวทิตา
(ความกตัญญูกตเวที
เป็นเครื่องหมายของคนดี)

ที่อยู่

227 ถนนพญาไท
แขวงปทุมวัน เขตปทุมวัน
กรุงเทพมหานคร
10330

ข้อมูลทั่วไป

อักษรย่อ

ต.อ.

รหัสสถานศึกษา

1000100701

ชื่อภาษาอังกฤษ

Triam Udom Suksa
School

วันสถาปนา

3
มกราคม พ.ศ.
2480

ผู้ก่อตั้ง

ศาสตราจารย์
หม่อมหลวงปิ่น มาลากุล

ประเภท

รัฐ

สังกัด

กระทรวงศึกษาธิการ

การจัดการศึกษา

มัธยมศึกษาตอนปลาย

ผู้อำนวยการ

นายวิศรุต
สนธิชัย

เพลงสถาบัน

ปิ่นหทัย

สีประจำสถาบัน

███ สีชมพู

นักเรียน

4,667 คน

เว็บไซต์

http://www.triamudom.ac.th/

โรงเรียนเตรียมอุดมศึกษา
เป็นโรงเรียนสหศึกษาระดับมัธยมศึกษาตอนปลายแห่งแรกของประเทศไทย
อยู่ในความดูแลของจุฬาลงกรณ์มหาวิทยาลัย
สังกัดสำนักงานคณะกรรมการการศึกษาขั้นพื้นฐาน
กระทรวงศึกษาธิการ
ก่อตั้งเมื่อวันที่ 3
มกราคม พ.ศ. 2480
โดยมติของสภาจุฬาลงกรณ์มหาวิทยาลัย มี ฯพณฯ
ศาสตราจารย์ หม่อมหลวงปิ่น มาลากุล เป็นผู้อำนวยการท่านแรก

โรงเรียนเตรียมอุดมศึกษา ตั้งอยู่เลขที่ 227 ถนนพญาไท
แขวงปทุมวัน
เขตปทุมวัน
กรุงเทพมหานคร
บนพื้นที่ของจุฬาลงกรณ์มหาวิทยาลัย
โดยมีอาณาบริเวณติดกับหลายคณะ ได้แก่ คณะสถาปัตยกรรมศาสตร์
คณะศิลปกรรมศาสตร์
คณะอักษรศาสตร์
และคณะสัตวแพทยศาสตร์
นอกจากนี้ภายในโรงเรียนเตรียมอุดมศึกษายังเป็นที่ตั้งของโรงเรียนสาธิตมหาวิทยาลัยศรีนครินทรวิโรฒ
ปทุมวัน (สาธิตปทุมวัน) และกลุ่มอาคารจุฬาวิชช์
อันเป็นส่วนขยายของส่วนงานต่างๆ ของจุฬาลงกรณ์มหาวิทยาลัย

เนื้อหา

1 ประวัติโรงเรียน

1.1 ก่อกำเนิด

1.2 สังกัดกรมศึกษาธิการ

1.3 เครือข่ายวิชาการแห่งจุฬาฯ

2 รายนามผู้อำนวยการโรงเรียน

3 รายพระนามและรายนามนักเรียนเก่าที่มีชื่อเสียง
(เรียงลำดับตามรุ่น)

4 หลักสูตรที่เปิดสอน

5 สถิติการรับสมัคร

6 ดูเพิ่ม

7 อ้างอิง

8 แหล่งข้อมูลอื่น

[แก้]
ประวัติโรงเรียน

[แก้]
ก่อกำเนิด

โรงเรียนเตรียมอุดมศึกษา เดิมชื่อว่า
"โรงเรียนเตรียมอุดมศึกษาแห่งจุฬาลงกรณมหาวิทยาลัย" เกิดขึ้นตามแผนการศึกษาแห่งชาติ
พ.ศ. ๒๔๗๙ ซึ่งกำหนดระเบียบการศึกษาไว้คร่าวๆ ดังนี้

๔. การศึกษาแยกออกเป็นสองสถาน คือ

(ก) สามัญศึกษา ได้แก่
การศึกษาวิชาซึ่งเป็นพื้นความรู้ทั่วๆ ไป
แบ่งการสอนออกเป็นชั้นประถมปีที่ ๑ - ๔ ชั้นมัธยมต้นปีที่ ๑ - ๓
และชั้นมัธยมปลายปีที่ ๔ - ๖

(ข) อาชีวศึกษา ได้แก่
การศึกษาวิชาชีพซึ่งเป็นความสำหรับประกอบอาชีพ
ซึ่งจะได้รับช่วงจากสามัญศึกษาทุกระยะที่สุดประโยค

๕. ผู้มีความประสงค์จะเข้าเรียนในอุดมศึกษาต้องเรียนสำเร็จชั้นเตรียมอุดมศึกษาก่อน

แผนการศึกษาแห่งชาติฉบับนี้ ออกมาในสมัยต้นรัชกาลที่
8 โดยมีพันเอก
พระยาพหลพลพยุหเสนา (พจน์ พหลโยธิน) เป็นนายกรัฐมนตรี
นาวาเอก
หลวงศุภชลาศัยเป็นรัฐมนตรีว่าการกระทรวงธรรมการ
หลวงโกวิทอภัยวงศ์และขุนสุคนธวิทย์ศึกษากรเป็นรัฐมนตรี
พระตีรณสารวิศวกรรมเป็นปลัดกระทรวง
หม่อมเจ้ารัชฎาภิเษก
โสณกุลเป็นอธิบดีกรมศึกษาธิการ
โดยเหตุที่ลดชั้นมัธยมบริบูรณ์ลงเหลือเพียงมัธยมปีที่ 6
และจัดชั้นเตรียมอุดมศึกษาขึ้นนั้นมีกล่าวไว้ว่า
"แผนการศึกษาชาติซึ่งประกาศใช้เมื่อวันที่ ๒๘ มีนาคม ๒๔๗๕ นั้น
มีระยะเวลาในการศึกษาสามัญยาวเกินสมควร นักเรียนต้องเสียเวลาเรียนในสายสามัญถึง ๑๒
ปี และยังจะต้องไปเข้าเรียนต่อในสายวิสามัญอีก
ซึ่งเมื่อรวมเข้าด้วยกันแล้วจะเห็นได้ว่าโครงการศึกษาเก่าของเรากำหนดเวลาเรียนไว้เป็นเวลานานมาก"

แผนการศึกษาชาติ
พ.ศ. ๒๔๗๙ ประกาศออกเมื่อใกล้จะสิ้นปี และเนื่องจากดำเนินการไม่ทัน
จึงได้มีการตกลงให้ทั้งปี พ.ศ. 2480
เป็นปีสำหรับเตรียมงานหนึ่งปีเต็ม ขุนสุคนธ์วิทย์ศึกษากร
รัฐมนตรีสั่งราชการแทนรัฐมนตรีว่าการกระทรวงธรรมการ ได้มีหนังสือเวียนลงวันที่ 16
เมษายน พ.ศ. 2480
ส่งไปยังกระทรวงกลาโหม
มหาวิทยาลัยธรรมศาสตร์และการเมืองและจุฬาลงกรณมหาวิทยาลัยมีข้อความว่า

เนื่องด้วยรัฐบาลได้ประกาศใช้แผนการศึกษาชาติฉบับลงวันที่ ๑๗ มีนาคม
พ.ศ. ๒๔๘๙ แล้ว และตามแผนการศึกษาชาตินั้น
ได้กำหนดสามัญศึกษาชั้นสูงสุดไว้เพียงชั้นมัธยมปีที่ ๖
(ประโยคมัธยมปลายหรือมัธยมศึกษา)
ส่วนผู้มีความประสงค์จะเข้าเรียนในอุดมศึกษา
ต้องเรียนสำเร็จชั้นเตรียมอุดมศึกษาก่อน
ชั้นเตรียมอุดมศึกษาได้กำหนดไว้ตามแผนผังการศึกษาชาติ ๒ ปี
กระทรวงธรรมการเห็นเป็นการสมควรที่ได้เรียนชี้แจงความมุ่งหมายและการจัดชั้นมาเพื่อทราบดังต่อไปนี้

๑. กระทรวงธรรมการจะได้จัดสอนชั้นมัธยมปีที่ ๗ และ ๘
ตามหลักสูตรต่อไปอีกเฉพาะปี พ.ศ. ๒๔๘๐ และ ๒๔๘๑
ดังนั้นการรับบุคคลเข้าเรียนชั้นเตรียมอุดมศึกษา ณ
มหาวิทยาลัยหรือวิทยาลัยต่างๆ
ตามที่ได้กำหนดไว้ว่าจะต้องสอบไล่ได้ชั้นมัธยมปีที่ ๘
ตามหลักสูตรของกระทรวงธรรมการนั้นจึงอาจรับนักเรียนที่สำเร็จชั้นมัธยมปีที่
๘ ได้เฉพาะต้นปี พ.ศ. ๒๔๘๐ - ๒๔๘๑ และ ๒๔๘๒ เท่านั้น
ต่อจากนั้นไปกระทรวงธรรมการเห็นว่า
การจัดชั้นเตรียมอุดมศึกษาที่จะให้เป็นไปด้วยดีและดำเนินไปสมความมุ่งหมายแห่งรัฐบาลนั้น
ควรเป็นแผนกหนึ่งของมหาวิทยาลัยและวิทยาลัยชั้นอุดมศึกษานั้นๆ โดยเฉพาะ
กระทรวงธรรมการจึงตกลงจะไม่เปิดสอนชั้นเตรียมอุดมศึกษาด้วย

๒.
กระทรวงธรรมการจะได้รีบดำเนินการให้เป็นไปตามความมุ่งหมายของรัฐบาลโดยรวดเร็ว
ดังนั้นในปี พ.ศ. ๒๔๘๐ นี้ จะได้ปรับปรุงสอนชั้นมัธยมปีที่ ๖
ให้เป็นไปตามแผนการศึกษาชาติและหลักสูตรใหม่ที่เดียวในสิ้นปี พ.ศ. ๒๔๘๐
ก็จะได้มีการสอบชั้นมัธยมปีที่ ๖ (ประโยคมัธยมปลายหรือมัธยมศึกษา)
ผู้สำเร็จชั้นมัธยมปีที่ ๖ ในปลายปี พ.ศ. ๒๔๘๐ นี้
ถ้ามีประสงค์จะเข้าเรียนในอุดมศึกษาต่อไปก็จักต้องเข้าเรียนอยู่ในชั้นเตรียมอุดมศึกษาอีก
๒ ปี จนสอบไล่ได้ตามหลักสูตรที่กำหนดไว้นั้นก่อนในต้นปี พ.ศ. ๒๔๘๑
มหาวิทยาลัยหรือวิทยาลัยก็อาจจัดเปิดสอนแผนกเตรียมอุดมศึกษาตามแผนการศึกษา

อาศัยเหตุผลดั่งได้เรียนมาข้างต้นนี้ จึงเรียนมาเพื่อทราบ
เพื่อท่านจะได้พิจารณาเตรียมการจัดดำเนินการศึกษาในมหาวิทยาลัยให้เป็นไปโดยเรียบร้อย
ได้ผลสมความมุ่งหมายของรัฐบาล ตั้งแต่ต้นปี พ.ศ.
๒๔๘๑

สภาจุฬาลงกรณ์มหาวิทยาลัยได้ใช้เวลาพิจารณาเรื่องนี้กว่า 8 เดือน
พิจารณาว่าควรจะจัดหรือไม่
จึงเสียเวลามากและเป็นเหตุให้เหลือเวลาน้อยสำหรับผู้ที่จะทำงานขั้นเตรียมการ
ขณะนั้น พันเอก
หลวงพิบูลสงครามเป็นอธิการบดีและยังเป็นรัฐมนตรีว่าการกระทรวงกลาโหมอีกด้วย
หลวงแมนวิชาประสิทธิ์เป็นเลขาธิการของมหาวิทยาลัย
หลวงพรตพิทยพยัตเป็นคณบดีคณะอักษรศาสตร์และวิทยาศาสตร์
หม่อมหลวงปิ่น
มาลากุลเป็นหัวหน้าแผนกฝึกหัดครูมัธยม
คณะอักษรศาสตร์และวิทยาศาสตร์ และเป็นอาจารย์ใหญ่โรงเรียนมัธยมหอวังแห่งจุฬาลงกรณ์มหาวิทยาลัย

ในที่สุดสภามหาวิทยาลัยได้ลงมติให้จัดตั้ง
"โรงเรียนเตรียมอุดมศึกษาแห่งจุฬาลงกรณมหาวิทยาลัย" เมื่อวันที่ 3
มกราคม พ.ศ. 2480
โดยสภามหาวิทยาลัยประชุมในตึกอักษรศาสตร์ จุฬาลงกรณ์มหาวิทยาลัย
จึงถือว่าวันนั้นเป็นวันก่อตั้งของโรงเรียนเตรียมอุดมศึกษา

สามวันต่อมา อธิการบดีจุฬาลงกรณ์มหาวิทยาลัยได้เรียกหม่อมหลวงปิ่น
มาลากุลเข้าไปพบและมอบหมายให้จัดตั้ง "โรงเรียนเตรียมมหาวิทยาลัย"
ขึ้น โดยใช้สถานที่โรงเรียนมัธยมหอวังฯ แต่ให้ขยายไปจนจดถนนสนามม้า
ให้ร่างโครงการเขียนแบบแปลนก่อสร้างอาคารเพิ่มเติม หาครูอาจารย์เขียนหลักสูตร
ร่างระเบียบรวมทั้งระเบียบการรับสมัครนักเรียนด้วย
ซึ่งได้ความช่วยเหลือเป็นอย่างดีจาก นายสนั่น
สุมิตรและหม่อมเจ้าวงษ์มหิป
ชยางกูร เป็นต้น เมื่อการจัดตั้งโรงเรียนเตรียมอุดมศึกษาเป็นไปด้วยความราบรื่น
ฯพณฯ
หม่อมหลวงปิ่น
มาลากุลได้รับแต่งตั้งให้เป็นผู้อำนวยการท่านแรกของโรงเรียนในวันที่ 19
มีนาคม พ.ศ. 2480
โดยเปิดสอนโรงเรียนเมื่อวันที่ 16
พฤษภาคม พ.ศ. 2481
และนักเรียนได้เริ่มเรียนตามตารางสอนเมื่อวันที่ 19
พฤษภาคม พ.ศ. 2481
โดยที่โรงเรียนเตรียมอุดมศึกษาแห่งจุฬาลงกรณมหาวิทยาลัยเป็นโรงเรียนสหศึกษาแห่งแรกในประเทศไทย
ในช่วงชั้นก่อนระดับอุดมศึกษา

ส่วนโรงเรียนมัธยมหอวังนั้น ก็ได้ยุบชั้นไปทีละน้อย ในปี พ.ศ. 2481
ได้ยืมอาคารในโรงเรียนช่างก่อสร้างอุเทนถวายเป็นสถานที่เรียน
สำหรับนักเรียนส่วนใหญ่ได้ส่งนักเรียนไปฝากย้ายเข้าเป็นนักเรียนโรงเรียนมัธยมวัดเทพศิรินทร์บ้าง
ถึงเดือนเมษายน
พ.ศ. 2483
กระทรวงได้ให้โอนโรงเรียนมาสังกัดจุฬาลงกรณ์มหาวิทยาลัยอย่างเด็ดขาดแต่การยุบชั้นนั้นก็ต้องทำต่อไปใน
พ.ศ. 2486
ซึ่งเป็นปีสุดท้าย มีนักเรียนเหลืออยู่เพียง 14 คน ทางราชการมิได้ประกาศยุบโรงเรียน
แต่นักเรียนหมดไปเอง ส่วนครูอาจารย์นั้นได้โอนไปที่อื่นบ้าง
แต่ส่วนใหญ่ได้โอนมาสังกัดโรงเรียนเตรียมอุดมศึกษาทีละน้อยจนหมดเหมือนกัน

โรงเรียนเตรียมอุดมศึกษาแห่งจุฬาลงกรณมหาวิทยาลัยในปีแรกๆ ได้เจริญขึ้นเป็นลำดับ
ทางด้านวิชาการเป็นที่พอใจ เมื่อนักเรียนศึกษาจบหลักสูตรสองปีแล้ว
โรงเรียนก็จัดให้เข้าแถวเดินไปยังมหาวิทยาลัยเพื่อทำพิธีมอบตัวให้เข้าศึกษา
โรงเรียนได้จัดสร้างตึกเรียนเพิ่มขึ้นจนจดสนามม้า ทางด้านกีฬานักเรียนเล่นฟุตบอล
ฮอกกี้
รักบี้
ฯลฯ และได้โล่ในการแข่งขันรักบี้กับโรงเรียนอื่นๆ ด้วย
โรงเรียนไปศึกษาหาความรู้ในต่างจังหวัดหลายครั้งหลายจังหวัด เช่น จังหวัดพระนครศรีอยุธยา
ลพบุรี
นครราชสีมา
เพชรบุรี
นครศรีธรรมราช
สงขลา
ปัตตานี
ยะลา
นราธิวาส
ฉะเชิงเทรา
ชลบุรีและระยอง
เป็นต้น

โรงเรียนเตรียมอุดมศึกษายังได้รื้อฟื้นประเพณีไหว้ครู
โดยใช้คำประพันธ์ที่แต่งใหม่ขึ้นเมื่อต้นปีการศึกษา 2484
จนบัดนี้กลายเป็นประเพณีที่โรงเรียนทุกแห่งทั่วประเทศปฏิบัติสืบมา
นอกจากนี้โรงเรียนยังได้จัดให้มีพิธีมอบตัวนักเรียน แต่ประเพณีนี้ได้ล้มเลิกไป
เนื่องจากความไม่สะดวกต่างๆ ภายหลังสงครามโลกครั้งที่
2

มรสุมทางการเมืองกระทบโรงเรียนเตรียมอุดมศึกษา เมื่อมีเหตุการณ์กรณีพิพาทอินโดจีน
โดยมีการเดินขบวนเรียกร้องดินแดนกัน นักเรียนเตรียมอุดมศึกษาก็ไปร่วมเดินขบวนด้วย
อาจารย์ชายต่างสมัครเข้าช่วยราชการทหาร
ส่วนอาจารย์สตรีต่างสมัครเป็นอาสากาชาดเป็นจำนวนมาก นักเรียนต่างๆ
ก็ช่วยกันทำงานอุตสาหกรรม
ทำถุงของขวัญและบรรจุของขวัญเป็นการใหญ่ส่งไปให้ทหารที่ปฏิบัติการในสนาม
งานนี้เริ่มด้วยซื้อผ้าไทยที่ร้านไทยอุตสาหกรรมตัดแจกนักเรียนหญิง
อาจารย์สตรีพนักงานและเสมียนหญิง ตลอดจนอาจารย์ชายที่มีครอบครัว
ให้ไปทำถุงตามแบบที่กำหนดให้มา "สวัสดีมีชัย
โรงเรียนเตรียมอุดมศึกษาแห่งจุฬาลงกรณมหาวิทยาลัยมอบให้ทหารหาญของชาติไทย"
ของที่ใส่ในถุงมีไม้ขีดไฟ
5,558 กลัก บุหรี่
3,306 ซอง ที่เป็นกระป๋องและเป็นมัดก็มีอีกมาก ผ้าเช็ดตัว
ผ้าเช็ดหน้า
ผ้าขาวม้า
แปรงสีฟัน
ถุงเท้า
สบู่กว่า
2,000 ก้อน ยังมีของแปลกๆ เช่น ขวาน ผ้าประเจียด ตะกร้อ กางเกง น้ำมันใส่ผม ฯลฯ
ทำอยู่ 3 วันจึงเสร็จได้ 1,500 ถุง ระหว่างเดือนเมษายน
- พฤษภาคม
โรงเรียนได้ต้อนรับทหารกองทัพที่ 30 (ลำปาง)
มาพักอยู่ที่โรงเรียน

สิ้นเดือนมีนาคม
วิทยุกระจายเสียงประกาศเปลี่ยนนโยบายการศึกษาของชาติตามมติคณะรัฐมนตรี มีสาระสำคัญ
4 ข้อคือ

ให้ตั้งมหาวิทยาลัยขึ้นอีก

ให้โรงเรียนราษฎร์จัดชั้นเตรียมอุดมศึกษาได้และเมื่อมีเพียงพอแล้ว
ให้ยุบโรงเรียนเตรียมอุดมศึกษาของรัฐบาล

ให้มีการสอบแบบ Matriculation เพื่อเข้ามหาวิทยาลัย

ให้มีกรรมการคณะหนึ่งเพื่อพิจารณาเรื่องนี้ประกอบด้วย พลเรือโท
หลวงสิทธุสงครามชัย รัฐมนตรีว่าการกระทรวงธรรมการ
เป็นประธาน ผู้แทนกระทรวงการคลัง ผู้แทนก.พ. ผู้แทนกระทรวงกลาโหม
ผู้แทนมหาวิทยาลัยวิชาธรรมศาสตร์และการเมือง
และผู้แทนจุฬาลงกรณ์มหาวิทยาลัยเป็นกรรมการ

ข่าววิทยุกระจายเสียงเรื่องนี้ มีผลกระทบกระเทือนจิตใจของผู้คนจำนวนไม่น้อย
แต่สองวันต่อจากนั้นวิทยุกระจายเสียงเสนอข่าวโรงเรียนเตรียมอุดมศึกษาแห่งมหาวิทยาลัยวิชาธรรมศาสตร์และการเมืองประกาศรับสมัครสำหรับปีการศึกษาใหม่
จะรับ 500 คน เสมือนว่ามิคำนึงถึงนโยบายใหม่ของรัฐบาล ทำให้ชาวเตรียมอุดมที่ถนนพญาไทมีใจขึ้นเป็นกอง
นโยบายของรัฐบาลมีจุดประสงค์คือต้องการให้คนมีอาชีพชั้นสูงมากขึ้น
จุฬาลงกรณ์มหาวิทยาลัยผลิตคนไม่ทันใช้
รัฐบาลจึงจะจัดตั้งมหาวิทยาลัยขึ้นที่หัวเมืองอีกสัก 4 แห่ง
ตามหัวเมืองรัฐบาลอาจตั้งโรงเรียนเตรียมขึ้นได้ แต่ในกรุงเทพฯ รัฐบาลจะไม่ทำ
จะให้โรงเรียนเตรียมฯ นั้น เริ่มยุบชั้นปีที่ 1 ในปีหน้านักเรียนที่สอบตกนั้น
ฝากที่อื่นให้ได้ ต่อไปกระทรวงจะจัดสอบ Matriculation แต่ไม่มาขวางหน้า

มีคนพูดกันมากว่า เมื่อโรงเรียนราษฎร์เปิดชั้นเตรียมอุดมศึกษากันมากๆ
นักเรียนก็จะเข้ามหาวิทยาลัยไม่ได้หมดเหลือตกค้างกันอีก ฯพณฯ
หม่อมหลวงปิ่น มาลากุลจึงพยายามทุกวิถีทางเพื่อแสดงว่าโรงเรียนมีประโยชน์มาก
โดยเสนอไปยังท่านรัฐมนตรีว่าการกระทรวงธรรมการว่าในปีการศึกษา
2484 นี้ จะรับนักเรียนให้ถึง 1,000 คน (ปี พ.ศ. 2483
รับเพียง 568 คนเท่านั้น) ซึ่งรัฐมนตรีมีความปิติยินดีเป็นอย่างมาก
แต่เมื่อทำเรื่องเสนอเป็นทางการไปยังท่านอธิการบดี ท่านกลับบอกว่า
เมื่อจะยุบโรงเรียนแล้วจะขยายไปทำไมกัน ควรจะรับเพียง 600 คน
แม้ว่าตำแหน่งรัฐมนตรีว่าการกระทรวงจะใหญ่กว่าอธิการบดี
แต่ในขณะนั้นอธิการบดีได้ควบตำแหน่งนายกรัฐมนตรีอยู่ด้วย
ทำให้มีเสียงดังกว่า แต่อย่างไรก็ตามก็ได้มีการเจรจาผ่อนผันให้โรงเรียนรับนักเรียน
690 คน

โดยการเรียนระยะนี้ไม่ได้ผลอะไรเลย จึงตกลงรีบสอบไล่ให้เสร็จสิ้นไปเสีย
เรียนได้แค่ 9 วันเท่านั้น ถึงวันสอบไล่จริงมีคำสั่งมาว่าให้งดสอบ
นักเรียนผู้ใดมีเวลาเรียนถึงร้อยละ 60 ให้ถือว่าสอบไล่ได้
ก่อนที่จะถึงปีการศึกษาใหม่ หลายคนเรียกการสอบไล่ครั้งนี้ว่า "โตโจสงเคราะห์"
ซึ่งสงเคราะห์นักเรียนทั้งประเทศ ต่อมาได้ย้ายสำนักงานไปของโรงเรียนจากตึก 6
ไปยังตึก 5

ในปี พ.ศ. 2485
ได้เกิดเหตุการณ์ทางการเมืองอีกครั้งหนึ่งเมื่อจอมพล
ป. พิบูลสงคราม นายกรัฐมนตรีและรัฐมนตรีว่าการกระทรวงศึกษาธิการได้กราบถวายบังคมลาออกจากตำแหน่งทั้งคณะรัฐมนตรี
ซึ่งคณะรัฐมนตรีชุดใหม่
มีพันเอก
ประยูร ภมรมนตรีเป็นรัฐมนตรีว่าการกระทรวงศึกษาธิการ

เรื่องการยุบโรงเรียนเตรียมอุดมศึกษาดูเงียบไปแล้ว
แต่เรื่องราวการจัดตั้งโรงเรียนเตรียมในหัวเมืองมิได้เงียบไปด้วย
กระทรวงจึงจัดตั้งโรงเรียนเตรียมอุดมศึกษาภาคพายัพขึ้นที่จังหวัดเชียงใหม่
เรียกอย่างย่อว่า ต.อ.พ. โดยใช้สถานที่ของโรงเรียนปรินส์รอยแยลส์วิทยาลัยและโรงเรียนดาราวิทยาลัยของเพรสบิเทเรียนมิชชั่นที่ต้องปิดไปเพราะสงคราม
ในเดือนมิถุนายน
พ.ศ. 2485
โรงเรียนเตรียมอุดมศึกษาแห่งจุฬาลงกรณมหาวิทยาลัยซึ่งกำลังบ้านแตกสาแหรกขาดอยู่นั้น
ได้รับมอบหมายให้เป็นผู้จัดโรงเรียนดังกล่าวขึ้นมา
โรงเรียนทั้งสองนี้จึงมีผู้อำนวยการคนเดียวกันแต่มีรองผู้ำอำนวยการแยกกัน โดยนายสงวน
เล็กสกุล ไปเป็นรองผู้อำนวยการ ต.อ.พ. และนางสาวดารา
ไกรฤกษ์ ไปเป็น อ.ป.ส. ดูแลฝ่ายหญิงอยู่ทางดาราวิทยาลัย ต.อ.พ.
มิใช่ที่อพยพของโรงเรียนทางกรุงเทพฯ
และยังมีตราและสีเป็นของตนเองและนักเรียนที่ทางโรงเรียนเตรียมที่กรุงเทพฯ
ไม่อนุญาตให้เรียนแล้วไปเข้าเรียนที่ ต.อ.พ. ได้ เพราะไม่ใช่โรงเรียนเดียวกัน

โรงเรียนอพยพทางกรุงเทพฯ ก็ได้เปิดเรียนเมื่อต้นปีการศึกษา พ.ศ. 2485
มีพิเศษคือจัด "หลักสูตรเร่ง" ให้นักเรียนเตรียมวิทยาศาสตร์
และวิศวกรรมศาสตร์เร่งหลักสูตร 3 ภาคเรียนให้จบใน 2 ภาค ถึงเดือนตุลาคมน้ำท่วมใหญ่
โรงเรียนต้องปิดไปอีกเดือนครึ่งระหว่างน้ำท่วม ในปี พ.ศ. 2486
กิจการโรงเรียนเตรียมอุดมศึกษาหัวเมืองขยายตัว เปิดรับสมัคร
จัดสอบข้อเขียนและสัมภาษณ์นักเรียนที่จะเข้า ต.อ.พ. ที่เชียงใหม่
พิษณุโลกและกรุงเทพฯ
ทางกรุงเทพฯ สอบคัดเลือกที่ตึก 2 (หอใหม่) ตึก 6 (ตึกสถาปัตยกรรมศาสตร์)
และตึกอักษรศาสตร์ แต่พอถึงเวลาเปิดภาคการศึกษา 2486
ทหารญี่ปุ่นได้ออกไปจากโรงเรียนแล้ว นักเรียนจึงได้เข้าเรียน ณ ที่เดิม
แต่ยังคงต้องใช้หอใหม่ต่อไปเพราะจำนวนนักเรียนมาก ห้องเรียนในตัวโรงเรียนก็ไม่พอ
ระยะนี้เรียกหอใหม่ว่าตึก 4 เพื่อไม่ให้ซ้ำกับตึก 2 ในโรงเรียน
แต่เมื่อห้องเรียนในตัวโรงเรียนว่างลง เพราะนักเรียนบางประเภทจบหลักสูตรเร่งกลางปี
โรงเรียนก็ย้ายนักเรียนจากหอใหม่มาบ้างเป็นบางห้อง เมื่อวันที่ 1 มกราคม
โรงเรียนได้จัดตั้ง "ห้อง 252" ขึ้นที่ตึก 3 เป็นที่สำหรับอาจารย์พักผ่อน
เล่นกีฬาในร่มและสนทนาวิสาสะกัน ทำนองสโมสรอาจารย์ยังคงเป็นห้อง 252
อยู่จนทุกวันนี้

ต่อมาได้มีปัญหาการย้ายโรงเรียนและมหาวิทยาลัยไปยังจังหวัดลพบุรีตามนโยบายของนายกรัฐมนตรี
หม่อมหลวงปิ่น
มาลากุลจึงยื่นใบลาออก และเสนอให้นายสนั่น
สุมิตร ไปเป็นเลขานุการกรมสามัญศึกษา ให้หม่อมเจ้าวงษ์มหิป
ชยางกูรดำรงตำแหน่งเป็นผู้อำนวยการโรงเรียนเตรียมอุดมศึกษาแห่งจุฬาลงกรณมหาวิทยาลัยและให้นายสงวน
เล็กสกุล ดำรงตำแหน่งผู้อำนวยการโรงเรียนเตรียมอุดมศึกษาภาคพายัพ
เรื่องนี้ได้หายไปนานจนกระทั่งอธิการบดีได้สั่งอนุมัติเมื่อวันที่ 25
กรกฎาคม พ.ศ. 2487
ให้นายสนั่น
สุมิตร ไปดำรงตำแหน่งอาจารย์คณะวิทยาศาสตร์ จุฬาลงกรณมหาวิทยาลัยและให้หม่อมเจ้าวงษ์มหิป
ชยางกูรรักษาการตำแหน่งผู้อำนวยการโรงเรียนเตรียมอุดมศึกษา

เป็นปลัดกระทรวง หม่อมหลวงปิ่น
มาลากุลเป็นเลขาธิการมหาวิทยาลัยอีกตำแหน่ง

หม่อมเจ้าวงษ์มหิป
ชยางกูร รักษาการผู้อำนวยการโรงเรียนเตรียมอุดมศึกษา ได้ขอร้องให้หม่อมหลวงปิ่น
กลับมาดำรงตำแหน่งหรือมิเช่นนั้นก็ขอให้นายสนั่น
สุมิตร มาแทน ทางราชการจึงได้แต่งตั้งให้นายสนั่น สุมิตร
เป็นผู้อำนวยการโรงเรียนเตรียมอุดมศึกษาคนที่สอง ตั้งแต่วันที่ 23
สิงหาคม พ.ศ. 2487
และในวันที่ 1
กันยายน พ.ศ. 2487 หม่อมเจ้ารัชฎาภิเษก
โสณกุลเสด็จมาดำรงตำแหน่งอธิการบดี

ฝ่ายสัมพันธมิตรทิ้งระเบิดที่สะพานพระราม
6

ภัยสงครามได้ทวีความรุนแรงมากขึ้นเมื่อฝ่ายสัมพันธมิตรทิ้งระเบิดลงมาในพระนคร
กระทรวงศึกษาธิการจึงสั่งปิดโรงเรียนทั่วพระนคร
และให้งดสอบประจำปี ให้นักเรียนซ้ำชั้นในปีการศึกษา 2488 ทั้งหมด และด้วยเหตุนี้เอง
นักเรียนเตรียมอุดมศึกษาจึงขาดไปหนึ่งรุ่น (รุ่น 9)
ไม่มีการสอบคัดเลือกรับนักเรียนใหม่ในปี พ.ศ. 2488

เมื่อสงครามโลกครั้งที่
2 สิ้นสุดลงเมื่อเดือนสิงหาคม
พ.ศ. 2488
ทุกคนมีความยินดี เกิดมีความหวังว่าทุกอย่างจะกลับสู่ภาวะปกติ
แต่ความหวังของโรงเรียนเตรียมอุดมศึกษากลับสูญสิ้นไปภายในไม่กี่วัน เพราะทางทหารสัมพันธมิตรที่มีชัยชนะต้องการเอาอาคารสถานที่มากมายหลายแห่งรวมทั้งโรงเรียนเตรียมอุดมศึกษาด้วย
และถกเถียงกันว่าจะใช้โรงเรียนเตรียมอุดมศึกษาเป็นที่อยู่ของทหารหรือเชลยศึก
ในที่สุดทหารแขกกูรข่าและทหารอังกฤษผลัดกันเข้าพักอาศัย
โรงเรียนเลยมีประวัติสร้างสถิติในการต้อนรับทหาร
เพราะทหารไทยและทหารญี่ปุ่นก็ได้เคยเข้ามาอยู่แล้วในปลายปี พ.ศ. 2484
และต้นปี พ.ศ. 2488
ตามลำดับ

ผู้อำนวนการสนั่น
สุมิตรถึงกับหัวเสีย เพราะต้องขนย้ายสำนักงานของโรงเรียนอย่างรีบด่วนถึง 3
ครั้งภายใน 7 วันไปอยู่ที่ตึกยุวชนทหาร ซึ่งได้เปลี่ยนสภาพเป็นตึก "จุฬาภัณฑ์"
ก่อนย้ายไปยังอาคารสโมสรจุฬาลงกรณ์มหาวิทยาลัยและย้ายต่อไปที่หอใหม่ในที่สุด
โรงเรียนทั่วไปในพระนครและธนบุรี
เปิดใหม่กันเป็นรุ่นๆ
แต่สำหรับโรงเรียนเตรียมอุดมศึกษานั้นดูยังไม่มีหวังเพราะทหารต่างชาติเข้ามาอยู่ในโรงเรียนและอาคารโรงเรียนอื่นๆ
ก็มีเจ้าของ ทางราชการขออาจารย์โรงเรียนเตรียมไปเป็นล่ามบ้าง
ไปเป็นเจ้าหน้าที่จดบัญชีทรัพย์สินของชนชาติศัตรูบ้าง
และในระยะหลังได้ส่งอาจารย์วิทยาศาสตร์และคณิตศาสตร์ไปช่วยกระทรวงอบรมครูด้วย แม้จุฬาลงกรณ์มหาวิทยาลัยเปิดทำการสอนในวันที่
19
พฤศจิกายน พ.ศ. 2488
โรงเรียนเตรียมอุดมศึกษาก็ยังปิดต่อไปเพราะไม่มีที่เรียน

เมื่อเสร็จสงคราม จะต้องเจรจาสันติภาพก็จำต้องเปลี่ยนรัฐบาล นายทวี
บุณยเกตุเป็นนายกรัฐมนตรีและรัฐมนตรีว่าการกระทรวงศึกษาธิการอีกตำแหน่งหนึ่ง
ตั้งแต่ต้นเดือนกันยายน พระตีรณสารวิศวกรรม เป็นรัฐมนตรีช่วยว่าการ
คณะรัฐบาลชุดนี้อยู่เพียง 17 วันก็ลาออก เปิดทางให้หม่อมราชวงศ์เสนีย์
ปราโมชมาดำรงตำแหน่งแทน พระตีรณสารวิศวกรรมได้กลายเป็นรัฐมนตรีว่าการกระทรวงศึกษาธิการในคณะรัฐมนตรีใหม่
มีนายสงวน
ตุลารักษ์และนายเตียง
ศิริขันธ์เป็นรัฐมนตรีสั่งราชการ

[แก้]
สังกัดกรมศึกษาธิการ

ความรู้สึกเกี่ยวกับโรงเรียนเตรียมอุดมศึกษาระยะนี้ก็ไม่สู้จะดีนัก ทางฝ่ายจุฬาลงกรณ์มหาวิทยาลัยเห็นว่านักเรียนเตรียมอุดมศึกษาจำนวนมากนักและก็ไม่ได้เล่าเรียนเต็มเม็ดเต็มหน่วย
จุฬาลงกรณ์มหาวิทยาลัยจะรับไว้ไม่ได้ทั้งหมด
จะต้องมีการสอบคัดเลือกอีกชั้นหนึ่ง
ซึ่งความวุ่นวายยุ่งเหยิงทั้งหลายเหล่านี้เป็นผลสืบเนื่องมาจากสงครามโลกครั้งที่
2 ส่วนทางด้านประชาชนทั่วไปนั้นก็ได้วิจารณ์ต่างๆ นานาเช่น

ทำไมจึงให้โรงเรียนเตรียมอุดมศึกษาฯ ผูกขาดการเข้าจุฬาลงกรณ์มหาวิทยาลัยโรงเรียนเดียว

ขอให้โรงเรียนอื่นๆ เปิดชั้นเตรียมอุดมศึกษาด้วยเถิด ชั้นมัธยมปีที่ 8
ก็เคยสอนมาแล้ว ถ้าโรงเรียนเตรียมอุดมศึกษาสอนดี
นักเรียนเตรียมก็คงจะเข้ามหาวิทยาลัยได้หมดตามเดิมไม่เดือดร้อนอะไร

อยากให้นักเรียนที่จบมัธยมปีที่ 6
ได้เรียนต่อเพื่อจะได้มีความรู้สูงขึ้นมากกว่าที่จะให้ได้เข้ามหาวิทยาลัย
ไม่ให้เข้าก็ไม่เป็นไร

ถึงปลายเดือนพฤศจิกายน
ทางมหาวิทยาลัยและโรงเรียนเตรียมอุดมศึกษาจึงได้ร่วมกันพิจารณาที่จะเปิดโรงเรียนเตรียมอุดมศึกษาให้ได้
เพราะทนปิดต่อไปไม่ไหวแล้ว กรมสามัญศึกษาจะเอื้อเฟื้อให้ยืมสถานที่ในโรงเรียนบางแห่ง
สภามหาวิทยาลัยได้ประชุมเมื่อวันที่ 4
ธันวาคม ตกลงให้โรงเรียนเตรียมอุดมศึกษาไปเปิดสอนที่โรงเรียนมัธยมวัดไตรมิตร
โรงเรียนมัธยมวัดราชาธิวาส
โรงเรียนศึกษานารี
โดยจัดให้สองสองผลัด นักเรียนหญิงตอนเช้านักเรียนชายตอนบ่าย แต่ยังไม่ทันดำเนินการ
ทหารแจ้งว่าต้องการใช้โรงเรียนศึกษานารี
จึงต้องเปลี่ยนใหม่ ได้โรงเรียนสตรีวัดมหาพฤฒารามมาแทน
โรงเรียนเจ้าของสถานที่เอื้อเฟื้อเป็นอย่างมากโดยจัดนักเรียนของตนไปเรียนเป็นผลัดบ่าย
ณ โรงเรียนอื่นแทน

ต่อมารัฐมนตรีว่าการกระทรวงศึกษาธิการได้เชิญผู้แทนมหาวิทยาลัยต่างๆ
มาประชุม และชี้แจงว่าจำเป็นจะต้องอนุโลมตามเสียงของประชาชน
แต่จะตั้งชั้นมัธยมปีที่ 7 - 8 ขึ้นก็ไม่ได้เพราะขัดกับแผนการศึกษา
จึงจะให้ขยายโรงเรียนเตรียมอุดมศึกษาแทน
โรงเรียนเตรียมอุดมศึกษาที่มีอยู่ก็ให้จัดต่อไป
แต่จะให้โรงเรียนรัฐบาลแห่งอื่นและโรงเรียนราษฎร์เปิดสอนได้
โรงเรียนเตรียมอุดมศึกษาแห่งจุฬาลงกรณมหาวิทยาลัยนั้น
เมื่อโอนมาอยู่ทางกรมสามัญศึกษาได้ก็ให้โอนมา
กระทรวงจะเป็นผู้จัดสอบประโยคเตรียมอุดมศึกษาและมหาวิทยาลัยต่างๆ
จะจัดสอบคัดเลือกผู้ที่จะเข้าศึกษาในมหาวิทยาลัยอีกชั้นหนึ่ง ในการประชุมครั้งต่อมา
กำหนดให้โรงเรียนเตรียมอุดมศึกษาแห่งจุฬาลงกรณมหาวิทยาลัยรับนักเรียนใหม่ในปีการศึกษา
พ.ศ. 2489 จำนวน 100
คนและกำหนดจะให้เปิดสอนชั้นเตรียมอุดมศึกษาในโรงเรียนรัฐบาลในจังหวัดพระนคร
ธนบุรี
พระนครศรีอยุธยา
เชียงใหม่
สงขลาและอุบลราชธานี
จังหวัดละ 2 โรงเรียน

การเปลี่ยนแปลงนโยบายครั้งนี้ก็เท่ากับว่าเป็นการรื้อฟื้นชั้นมัธยมปีที่ 8
กลับมาอีก ไม่เหมือนนโยบายที่ประกาศครั้งสุดท้ายเมื่อ พ.ศ. 2484
เพราะกลับเพิ่มชั้นเตรียมอุดมศึกษาในโรงเรียนรัฐบาลแทนที่จะยุบ
เรื่องนี้ได้พูดกันในที่ประชุมกรรมการอำนวยการคุรุสภาครั้งหนึ่ง
กรรมการบางท่านไม่เห็นด้วยกับนโยบายนี้
บอกว่าเป็นการเตรียมเสมียนและเป็นยาหอมสำหรับประชาชนมากกว่าอย่างอื่น
เหตุการณ์นี้เป็นผลให้โรงเรียนเตรียมปริญญามหาวิทยาลัยวิชาธรรมศาสตร์และการเมืองมีอันยุบไป

โรงเรียนเตรียมอุดมศึกษาแห่งจุฬาลงกรณมหาวิทยาลัยก็ได้จัดการสอบคัดเลือกรับนักเรียนสำหรับโรงเรียนของตนเอง
ประชาชนยังนิยมอยู่ มีผู้สมัครมากกว่าโรงเรียนอื่นๆ
โรงเรียนรัฐบาลในส่วนกลางแห่งหนึ่งมีผู้สมัครเพียง 30 คนเท่านั้น
ขณะที่สมัครที่โรงเรียนเตรียมอุดมศึกษาแห่งจุฬาลงกรณมหาวิทยาลัย 1,112 คน
ทุกโรงเรียนสอบคัดเลือกพร้อมในวันเดียวกัน พอสอบรับสมัครนักเรียนใหม่แล้ว
โรงเรียนเตรียมอุดมศึกษาก็จัดการสอบประจำปี พ.ศ. 2487
ซึ่งค้างเติ่งมาถึงต้นปีการศึกษา 2489 สอบปี 1 และปีที่ 2 พร้อมกัน มีผู้สอบประมาณ
3,000 คน ในจำนวนนี้ จบหลักสูตรได้เข้ามหาวิทยาลัย 664 คน
จำนวนนักเรียนที่เหลือศึกษาอยู่ในโรงเรียนจึงมากพอใช้

สิ้นเดือนตุลาคม
พ.ศ. 2489
ทหารฝ่ายสัมพันธมิตรจึงได้คืนโรงเรียนเตรียมอุดมศึกษาให้แก่ประเทศไทย
โดยมีทหาร ส.ห. เป็นผู้รับมอบแล้วจึงมอบให้แก่โรงเรียนอีกชั้นหนึ่ง
บัดนี้นักเรียนก็ได้ทยอยกลับเข้ามาเรียนยังโรงเรียนทีละนิด
ผู้อำนวยการโรงเรียนร้องว่าจะซ่อมโรงเรียนไปทำไมกัน
เมื่อสภามหาวิทยาลัยประชุมตกลงว่าจะให้ย้ายโรงเรียนเตรียมอุดมศึกษาไปสังกัดกรมสามัญศึกษา
ซึ่งขณะนั้นดูเหมือนหมายความว่าจะให้ย้ายอาจารย์และนักเรียนไปจากโรงเรียนเดิมให้หมดด้วย
โรงเรียนเตรียมอุดมศึกษาได้ต่อสู้ที่จะอยู่กับจุฬาลงกรณ์มหาวิทยาลัยไม่เป็นผลสำเร็จ
เกิดความยุ่งยากบางอย่างที่ไม่ได้คาดฝัน เช่นในต้น พ.ศ. 2490
ทั้งจุฬาลงกรณ์มหาวิทยาลัยและกรมสามัญศึกษาต่างก็จะไม่วางฎีกาเบิกเงินเดือนให้ครูอาจารย์
เรื่องการโอนโรงเรียนนี้จึงโอ้เอ้กันอยู่นาน ในที่สุดได้โอนกันเมื่อวันที่ 1
กรกฎาคม พ.ศ. 2490
แต่โอนเฉพาะสังกัด ยังใช้สถานที่โรงเรียนเดิมไม่ต้องโยกย้ายไปที่อื่น

เรื่องนี้กระทบกระเทือนจิตใจอาจารย์โรงเรียนเตรียมอุดมศึกษาไม่น้อยกว่าเมื่อได้ยินวิทยุกระจายเสียงประกาศว่าจะยุบโรงเรียน
เสียดายพระเกี้ยว
ซึ่งเป็นตราของโรงเรียนอยู่เช่นเดียวกับของมหาวิทยาลัยและเสียดายสร้อยชื่อ
"แห่งจุฬาลงกรณมหาวิทยาลัย" ซึ่งหม่อมหลวงปิ่นได้กล่าวว่า

"โรงเรียนเตรียมอุดมศึกษาแห่งจุฬาลงกรณมหาวิทยาลัย" ชื่อยาวนัก
จึงได้เปลี่ยนเป็น "โรงเรียนเตรียมอุดมศึกษา" เฉยๆ แต่พระเกี้ยวนั้นเป็นของสูง
จะทิ้งกันได้อย่างไร โรงเรียนได้เก็บไว้เป็นเครื่องหมายรวมจิตใจ
ของอาจารย์และนักเรียนจนกระทั่งทุกวันนี้

อาคารสถานที่ของโรงเรียนขณะนั้นชำรุดทรุดโทรมเป็นอย่างมาก
โรงเรียนจึงต้องดำเนินการซ่อมแซมปรับปรุงเป็นการใหญ่
นอกจากนั้นก็ต้องปรับปรุงจิตใจของนักเรียนด้วย งานทางด้านนี้ที่บังเกิดผลดีคือ
ได้จัดตั้งคณะกรรมการนักเรียนขึ้นเพื่อให้จัดการในเรื่องที่ควรปล่อยให้นักเรียนทำเอง
ให้ใช้ห้อง ๖๐ ที่โรงหัตถกรรมเป็นสำนักงานเรียกกรรมการนักเรียนนี้ว่า "กรรมการห้อง
๖๐" ซึ่งถือได้ว่า
โรงเรียนเตรียมอุดมศึกษาจัดตั้งคณะกรรมการนักเรียนขึ้นมาเป็นครั้งแรกของประเทศไทย
นอกจากนี้ยังได้แบ่งนักเรียนออกเป็นคณะๆ รวม 6 คณะ แต่ละคณะให้มี "สี" ประจำคณะ
(ปัจจุบัน มี 7 สี ได้แก่ สีเหลือง สีเขียว สีฟ้า สีแดง สีแสด สีม่วง และสีบานเย็น)
และมีการแข่งขันกีฬาสีเป็นโรงเรียนแรก อีกด้วย

แต่เรื่องสำคัญที่สุดในปี พ.ศ. 2490
ก็ย่อมเป็นเรื่องขยายการศึกษา กล่าวคือเมื่อโรงเรียนรัฐบาลอื่นๆ
และโรงเรียนราษฎร์ต่างก็จัดชั้นเตรียมอุดมศึกษาได้
โรงเรียนเตรียมอุดมศึกษาจึงไม่มีความสำคัญมากนัก
แต่มีผู้มีความสามารถอยู่เป็นจำนวนมาก ประจวบกับเป็นเวลาหลังสงคราม กระทรวงศึกษาธิการกำลังขยายการศึกษา
ต้องการครูชั้นสูงเป็นจำนวนมาก คณะรัฐมนตรีจึงได้อนุมัติให้จัดตั้งแผนกฝึกหัดครูมัธยมขึ้นเมื่อเดือนมิถุนายน
พ.ศ. 2490
เป็นส่วนหนึ่งของโรงเรียนเตรียมอุดมศึกษา โดยมีอาจารย์หม่อมเจ้าวงษ์มหิป
ชยางกูร ได้ทรงเป็นหัวหน้างานใหม่นี้

ปลายปีการศึกษา 2490 (มีนาคม
พ.ศ. 2491)
โรงเรียนจำใจต้องให้หม่อมเจ้าวงษ์มหิป
ชยางกูร โอนไปรับราชการกระทรวงการต่างประเทศ
ท่านได้ทรงเป็นผู้ช่วยผู้อำนวยการมาได้ 4 ปี

ในปี พ.ศ. 2496
จัดตั้ง โรงเรียนสาธิตปทุมวัน
เพื่อเป็นหน่วยสาธิตของ แผนกฝึกหัดครูมัธยม
โรงเรียนเตรียมอุดมศึกษา (ฝค.ตอ.)
ซึ่งโรงเรียนนี้นับเป็นแห่งแรกที่ใช้ชื่อว่า "โรงเรียนสาธิต"
โดยดำเนินงานตามรูปแบบโรงเรียนมัธยมหอวังฯ เดิม (ต่อมา ฝค.ตอ.
ได้รับการยกฐานะขึ้นเป็น วิทยาลัยวิชาการศึกษา ปทุมวัน และ มหาวิทยาลัยศรีนครินทรวิโรฒ
ปทุมวัน ตามลำดับ)

ในปี พ.ศ. 2503
มีการเปลี่ยนแปลงแผนการศึกษาแห่งชาติใหม่ เรียกชั้นเตรียมอุดมศึกษาปีที่ 1 และปีที่
2 เดิมว่า ชั้นมัธยมศึกษาตอนปลายสายสามัญ แบ่งเป็นชั้นมัธยมศึกษาปีที่ 4 และ 5
(มศ.4 - มศ.5) แผนกศิลปะ แผนกวิทยาศาสตร์ และแผนกทั่วไป มีหลักสูตรสองปีเท่าเดิม
โรงเรียนเตรียมอุดมศึกษา จึงเป็นชื่อเฉพาะที่มีความหมายเช่นเดิม
เพราะนักเรียนที่เข้ามาเรียนในโรงเรียนนี้
ส่วนมากต้องการเรียนต่อระดับอุดมศึกษา

ในปี พ.ศ. 2533
กระทรวงศึกษาธิการปรับหลักสูตรระดับมัธยมศึกษาตอนปลายสายสามัญ โดยหลักสูตร 2 ปี
ปรับให้เป็นหลักสูตร 3 ปี (ม.4 - ม.6)

[แก้]
เครือข่ายวิชาการแห่งจุฬาฯ

ปัจจุบัน โรงเรียนเตรียมอุดมศึกษา
มีฐานะเป็นโรงเรียนเครือข่ายวิชาการของจุฬาลงกรณ์มหาวิทยาลัย ซึ่งประกอบด้วยกัน 3
โรงเรียน ได้แก่ โรงเรียนเตรียมอุดมศึกษา โรงเรียนสาธิตจุฬาลงกรณ์มหาวิทยาลัย
และ โรงเรียนสาธิตปทุมวัน
โดยนักเรียนของทั้ง 3 โรงเรียนนี้ จะได้รับสิทธิเข้าเรียนโครงการเรียนล่วงหน้าจุฬาฯ
(CUAP Program) ในรายวิชาที่นักเรียนสนใจและถนัดเป็นพิเศษ

นอกจากนี้
ยังมีโครงการพิเศษที่ริเริ่มขึ้นมาสำหรับนักเรียนโรงเรียนเตรียมอุดมศึกษาโดยเฉพาะ
ได้แก่ โครงการพัฒนานักอักษรศาสตร์รุ่นใหม่
ซึ่งเป็นโครงการตามแนวพระราชดำริของสมเด็จพระเทพรัตนราชสุดาฯ
สยามบรมราชกุมารี ดำเนินการโดยคณะอักษรศาสตร์ จุฬาลงกรณ์มหาวิทยาลัย
และโรงเรียนเตรียมอุดมศึกษา
ในปีการศึกษาต่อมาได้เปิดรับนักเรียนจากโรงเรียนสาธิตจุฬาลงกรณ์มหาวิทยาลัย
ฝ่ายมัธยม และ โรงเรียนสาธิตปทุมวัน เข้าร่วมโครงการนี้ด้วย

โรงเรียนเตรียมอุดมศึกษา ยังเป็นโรงเรียนแรกในประเทศไทยที่มีการเรียนการสอนภาษาสเปน
ซึ่งเป็นโครงการตามแนวพระราชดำริของสมเด็จพระเทพรัตนราชสุดาฯ สยามบรมราชกุมารี
อีกโครงการหนึ่ง จัดการเรียนการสอนโดยคณาจารย์คณะอักษรศาสตร์
จุฬาลงกรณ์มหาวิทยาลัย

[แก้]
รายนามผู้อำนวยการโรงเรียน

ลำดับ

รูป

รายนาม

เริ่มวาระ

สิ้นสุดวาระ

1

ฯพณฯ
ศาสตราจารย์
หม่อมหลวงปิ่น มาลากุล
(24
ตุลาคม พ.ศ.
2446 - 5
ตุลาคม พ.ศ.
2538)

พ.ศ.
2480

พ.ศ.
2487

2

นายสนั่น
สุมิตร
(12
เมษายน พ.ศ.
2453 - ?)

พ.ศ.
2487

พ.ศ.
2493

3

นายสงวน
เล็กสกุล
(7
มกราคม พ.ศ.
2453 - 23
พฤศจิกายน พ.ศ.
2505)

พ.ศ.
2494

พ.ศ.
2505

—

รักษาการ
นายสนั่น
สุมิตร
(12
เมษายน พ.ศ.
2453 - ?)

พ.ศ.
2506

4

คุณหญิงบุญเลื่อน
เครือตราชู
(13
พฤษภาคม พ.ศ.
2461 — )

พ.ศ.
2507

พ.ศ.
2518

5

คุณหญิงสุชาดา
ถิระวัฒน์
(20
มิถุนายน พ.ศ.
2467 — )

พ.ศ.
2518

พ.ศ.
2522

6

คุณหญิงพรรณชื่น
รื่นศิริ
(7
เมษายน พ.ศ.
2472 - 4
ตุลาคม พ.ศ.
2551)

พ.ศ.
2522

พ.ศ.
2532

7

คุณหญิงพรรณี
กาญจนวสิต
(4
สิงหาคม พ.ศ.
2480 — )

พ.ศ.
2532

พ.ศ.
2540

8

นายสมพงศ์
ธรรมอุปกรณ์

พ.ศ.
2540

พ.ศ.
2542

9

นายอัศวิน
วรรณวินเวศร์
(9
ตุลาคม พ.ศ.
2483 — )

พ.ศ.
2542

พ.ศ.
2544

10

นางพรรณี
เพ็งเนตร
(19
พฤศจิกายน พ.ศ.
2487 — )

พ.ศ.
2544

พ.ศ.
2548

11

นางพิศวาส
ยุติธรรมดำรง
(2
พฤษภาคม พ.ศ.
2491 — )

พ.ศ.
2548

พ.ศ.
2551

12

นายวิศรุต
สนธิชัย
(11
มกราคม พ.ศ.
2496 — )

พ.ศ.
2551

ปัจจุบัน

[แก้]
รายพระนามและรายนามนักเรียนเก่าที่มีชื่อเสียง
(เรียงลำดับตามรุ่น)

ดูบทความหลักที่ รายนามบุคคลสำคัญจากโรงเรียนเตรียมอุดมศึกษา

ศาสตราจารย์
หม่อมเจ้าสุภัทรดิศ ดิศกุล (ต.อ.1)  : นักโบราณคดีชาวไทย
ทรงเป็นบุคคลคนแรกที่พบทับหลังนารายณ์บรรทมสินธุ์
ปราสาทพนมรุ้ง
อำเภอนางรอง จังหวัดบุรีรัมย์ ในสถาบันศิลปะแห่งเมืองชิคาโก สหรัฐอเมริกา
ผู้ก่อตั้งและคณบดีคนแรกของ คณะโบราณคดี
มหาวิทยาลัยศิลปากร อธิการบดี มหาวิทยาลัยศิลปากร
ผู้อำนวยการศูนย์สปาฟา (SPAFA)
หรือศูนย์ทางด้านโบราณคดีและวิจิตรศิลป์ของเอเชียตะวันออกเฉียงใต้แห่งซีมีโอ
(SEAMEO)

คุณหญิงสุชาดา
ถิระวัฒน์ (ต.อ.1) : อดีตผู้อำนวยการโรงเรียนเตรียมอุดมศึกษาคนที่
5 (พ.ศ. 2518 – พ.ศ. 2522)

ท่านผู้หญิงมณีรัตน์
บุนนาค (ต.อ.3)  : พระมาตุจฉาในสมเด็จพระนางเจ้าสิริกิติ์
พระบรมราชินีนาถ เป็นผู้ประพันธ์คำร้องภาษาไทยในเพลงพระราชนิพนธ์
ความฝันอันสูงสุด เพลินภูพิงค์ เกิดเป็นไทย ตายเพื่อไทย แผ่นดินของเรา เตือนใจ
ไร้เดือน เกาะในฝัน มาร์ชราชนาวิกโยธิน

คุณหญิงพรรณชื่น
รื่นศิริ (ต.อ.7)  : อดีตผู้อำนวยการโรงเรียนเตรียมอุดมศึกษาคนที่
6 (พ.ศ. 2522 – พ.ศ. 2532)

จุลนภ
สนิทวงศ์ ณ อยุธยา (ต.อ.7)  : องคมนตรี
ประธานคณะกรรมการบริหารโครงการศูนย์ศึกษาการพัฒนา อันเนื่องมาจากพระราชดำริ
ที่ปรึกษาคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.)
กรรมการบริหารมูลนิธิอานันทมหิดล กรรมการมูลนิธิชัยพัฒนา

ศาสตราจารย์
นายแพทย์ประเวศ วะสี (ต.อ.10)  : ราษฎรอาวุโส
นักวิชาการด้านสาธารณสุขและการศึกษาชาวไทย

พลเอกชวลิต
ยงใจยุทธ (ต.อ.10) : อดีตนายกรัฐมนตรี

อนันต์
อนันตกูล (ต.อ. 10) : อดีตรัฐมนตรีว่าการกระทรวงมหาดไทย,
อดีตปลัดกระทรวงมหาดไทยและอดีตเลขาธิการพรรคประชาธิปัตย์

รองศาสตราจารย์
ดร.ธัชชัย สุมิตร (ต.อ.20)  : อดีตอธิการบดีจุฬาลงกรณ์มหาวิทยาลัย

ศาสตราจารย์
ดร.เทียนฉาย กีระนันทน์ (ต.อ.23)  : อดีตอธิการบดีจุฬาลงกรณ์มหาวิทยาลัย

ศาสตราจารย์
ดร. สุทัศน์ ยกส้าน (ต.อ.24) นักวิทยาศาสตร์สาขา ฟิสิกส์ชาวไทย
มีผลงานด้านฟิสิกส์ทฤษฎีอธิบายสมบัติพื้นฐานบางประการของสภาพนำยิ่งยวด
ท่านได้รับรางวัลรางวัลนักวิทยาศาสตร์ดีเด่น
ปี พ.ศ. 2530
ในสาขาฟิสิกส์ทฤษฎี
ปัจจุบันทำงานในตำแหน่งผู้เชี่ยวชาญพิเศษ สสวท

ท่านผู้หญิงทัศนาวลัย
ศรสงคราม (ต.อ.25)  : พระธิดาใน สมเด็จพระเจ้าพี่นางเธอ
เจ้าฟ้ากัลยาณิวัฒนา กรมหลวงนราธิวาสราชนครินทร์ อดีตอาจารย์คณะเศรษฐศาสตร์
จุฬาลงกรณ์มหาวิทยาลัย

ดร.คุณหญิงกษมา
วรวรรณ ณ อยุธยา (ต.อ.28) : เลขาธิการคณะกรรมการการศึกษาขั้นพื้นฐาน
(สพฐ.) และนายกสภามหาวิทยาลัยเทคโนโลยีราชมงคลรัตนโกสินทร์

หม่อมราชวงศ์เบญจาภา
ไกรฤกษ์ (ต.อ. 28)

รองศาสตราจารย์
ดร. การุณ จันทรางศุ (ต.อ. 29)

รองศาสตราจารย์
ดร. วุฒิชัย กปิลกาญจน์ (ต.อ. 31) : อธิการบดีมหาวิทยาลัยเกษตรศาสตร์

อภิศักดิ์
ตันติวรวงศ์: (ต.อ. 33) : กรรมการผู้จัดการธนาคารกรุงไทย

ศาสตราจารย์
ดร. สมคิด เลิศไพฑูรย์ (ต.อ.39) : อธิการบดีมหาวิทยาลัยธรรมศาสตร์
และอดีตคณบดีคณะนิติศาสตร์
มหาวิทยาลัยธรรมศาสตร์

อภิรักษ์
โกษะโยธิน (ต.อ.39) : อดีตผู้ว่าราชการกรุงเทพมหานคร

[แก้]
หลักสูตรที่เปิดสอน

โรงเรียนเตรียมอุดมศึกษาเปิดสอนในระดับมัธยมศึกษาตอนปลายสายสามัญ
โดยแบ่งตามกลุ่มสาระการเรียนรู้ที่เน้นดังนี้

วิทยาศาสตร์-คณิตศาสตร์
แบ่งกลุ่มย่อยตามวิชาเลือกได้อีก 7 กลุ่มคือ

คอมพิวเตอร์

การบริหารจัดการ

วิทยาศาสตร์-คณิตศาสตร์ประยุกต์

คุณภาพชีวิต

ภาษาฝรั่งเศส

ภาษาเยอรมัน

ภาษาญี่ปุ่น

ภาษา-คณิตศาสตร์ เรียนเพิ่มวิชาบริหารจัดการและภาษาจีน

ภาษา-ภาษา เรียนเพิ่มวิชาคุณภาพชีวิต โดยแบ่งกลุ่มวิชาภาษาที่เลือกได้ 4
กลุ่มคือ

ภาษาฝรั่งเศส

ภาษาเยอรมัน

ภาษาญี่ปุ่น

ภาษาสเปน

[แก้]
สถิติการรับสมัคร

สถิติการรับสมัครนักเรียนเข้าโรงเรียนเตรียมอุดมศึกษา พ.ศ.
2551

แผนการเรียน
——————
วัน

วิทย์ - คณิต
(750)

ภาษา - คณิต
(150)

ภาษา - ฝรั่งเศส
(90)

ภาษา - เยอรมัน
(60)

ภาษา - ญี่ปุ่น
(60)

รวม
(1100)

ชาย

หญิง

รวม

ชาย

หญิง

รวม

ชาย

หญิง

รวม

ชาย

หญิง

รวม

ชาย

หญิง

รวม

ชาย

หญิง

รวม

14
มีนาคม

852

1,064

1,916

98

253

351

23

123

146

18

76

94

26

134

160

1,017

1,650

2,667

15
มีนาคม

1,072

1,363

2,435

126

318

444

39

166

205

16

103

119

30

166

196

1,283

2,116

3,399

16
มีนาคม

1,193

1,437

2,630

140

348

488

45

169

214

28

104

132

44

194

238

1,450

2,252

3,702

17
มีนาคม

835

992

1,827

123

254

377

32

141

173

28

81

109

28

149

177

1,046

1,617

2,663

18
มีนาคม

246

211

457

56

83

139

9

45

54

8

40

48

12

40

52

331

419

750

รวม

9,265

1799

792

502

823

13,181

[แก้]
ดูเพิ่ม

สมาคมนักเรียนเก่าเตรียมอุดมศึกษา
ในพระบรมราชูปถัมภ์

[แก้]
อ้างอิง

หนังสือ ๗๐ ปี เตรียมอุดมศึกษา

[แก้]
แหล่งข้อมูลอื่น

คอมมอนส์
มีภาพและสื่ออื่น ๆ เกี่ยวกับ:
โรงเรียนเตรียมอุดมศึกษา

เว็บไซต์โรงเรียนเตรียมอุดมศึกษา

แผนที่และภาพถ่ายทางอากาศของ โรงเรียนเตรียมอุดมศึกษา

ภาพถ่ายดาวเทียม จาก วิกิแมเปีย หรือ กูเกิลแมปส์

แผนที่ จาก มัลติแมป หรือ โกลบอลไกด์

ภาพถ่ายทางอากาศ จาก เทอร์ราเซิร์ฟเวอร์

พิกัดภูมิศาสตร์:
13°44′26″N 100°31′51″E /
13.740625°N
100.530760°E / 13.740625;
100.530760

ด • พ • ก

สถานที่สำคัญบริเวณสยาม สามย่าน
และราชประสงค์

สถานศึกษา

จุฬาลงกรณ์มหาวิทยาลัย
• มหาวิทยาลัยเทคโนโลยีราชมงคลตะวันออก
วิทยาเขตอุเทนถวาย • สถาบันเทคโนโลยีปทุมวัน
• โรงเรียนสาธิตจุฬาลงกรณ์มหาวิทยาลัย
• โรงเรียนสาธิตมหาวิทยาลัยศรีนครินทรวิโรฒ
ปทุมวัน • โรงเรียนเตรียมอุดมศึกษา

ศูนย์การค้า

สยามสแควร์
• สยามพารากอน
• สยามเซ็นเตอร์
• สยามดิสคัฟเวอรี่เซ็นเตอร์
• เอ็มบีเค
เซ็นเตอร์ • เซ็นทรัลเวิลด์
• บิ๊กซี
ราชดำริ • ศูนย์การค้าเกษร
• เทสโก้
โลตัส พระราม 1 • จามจุรีสแควร์
• นารายณ์ภัณฑ์

คมนาคม

สี่แยกราชประสงค์
• ถนนบรรทัดทอง
• ถนนพญาไท
• ถนนอังรีดูนังต์
• ถนนราชดำริ
• ถนนพระรามที่
1 • ถนนพระรามที่
4 • สถานีสยาม
(รถไฟฟ้าบีทีเอส) • สถานีราชดำริ
(รถไฟฟ้าบีทีเอส) • สถานีสามย่าน
(รถไฟฟ้ามหานคร
สายเฉลิมรัชมงคล)

อื่นๆ

วังสระปทุม
• โรงพยาบาลจุฬาลงกรณ์
• โรงพยาบาลตำรวจ
• สภากาชาดไทย
• สนามกีฬาแห่งชาติ
• ราชกรีฑาสโมสร
• วัดปทุมวนาราม
• ศาลท้าวมหาพรหม
โรงแรมเอราวัณ • บ้านจิม
ทอมป์สัน • หอศิลปวัฒนธรรมแห่งกรุงเทพมหานคร

เขตปทุมวัน
• กรุงเทพมหานคร

ด • พ • ก

จุฬาลงกรณ์มหาวิทยาลัย

คณะ

ครุศาสตร์
• จิตวิทยา
• ทันตแพทยศาสตร์
• นิติศาสตร์
• นิเทศศาสตร์
• พยาบาลศาสตร์
• พาณิชยศาสตร์และการบัญชี
• แพทยศาสตร์
• เภสัชศาสตร์
• รัฐศาสตร์
• วิทยาศาสตร์
• วิทยาศาสตร์การกีฬา
• วิศวกรรมศาสตร์
• สถาปัตยกรรมศาสตร์
• สหเวชศาสตร์
• สัตวแพทยศาสตร์
• ศิลปกรรมศาสตร์
• เศรษฐศาสตร์
• อักษรศาสตร์
• สำนักงานคณะกรรมการการศึกษาวิจัยทรัพยากรการเกษตร

วิทยาลัย

บัณฑิตวิทยาลัย
• วิทยาลัยวิทยาศาสตร์สาธารณสุข
• วิทยาลัยปิโตรเลียมและปิโตรเคมี
• วิทยาลัยประชากรศาสตร์
• สถาบันบัณฑิตบริหารธุรกิจศศินทร์

สถาบันวิจัย

สถาบันวิจัยทรัพยากรทางน้ำ
• สถาบันวิจัยพลังงาน
• สถาบันวิจัยโลหะและวัสดุ
• สถาบันวิจัยสังคม
• สถาบันวิจัยสภาวะแวดล้อม
• สถาบันขนส่ง
• สถาบันเทคโนโลยีชีวภาพและวิศวกรรมพันธุศาสตร์
• สถาบันไทยศึกษา
• สถาบันเอเชียศึกษา
• ศูนย์วิทยาศาสตร์ฮาลาล

สถาบันสมทบ

วิทยาลัยพยาบาลสภากาชาดไทย
• วิทยาลัยพยาบาลตำรวจ
• สถานศึกษาเคมีปฏิบัติ

วันสำคัญ

วันอานันทมหิดล
• วันทรงดนตรี
• วันปิยมหาราช
• วันมหาธีรราชเจ้า
• วันภูมิพล
• วันภาษาไทยแห่งชาติ

หน่วยงานอื่น ๆ

วิทยุจุฬาฯ
• สนามกีฬา
• พิพิธภัณฑ์
• สภาคณาจารย์
• โรงเรียนสาธิตจุฬาฯ
• บริษัทจำลองจุฬาฯ
• C.U.Band
• สโมสรฟุตบอล
• รายนามบุคคลจากจุฬาลงกรณ์มหาวิทยาลัย
• ศูนย์หนังสือจุฬาฯ
• จามจุรีสแควร์

หมวดหมู่ • โครงการ • สถานีย่อย

ดึงข้อมูลจาก "http://th.wikipedia.org/wiki/%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99%E0%B9%80%E0%B8%95%E0%B8%A3%E0%B8%B5%E0%B8%A2%E0%B8%A1%E0%B8%AD%E0%B8%B8%E0%B8%94%E0%B8%A1%E0%B8%A8%E0%B8%B6%E0%B8%81%E0%B8%A9%E0%B8%B2".

หมวดหมู่:
โรงเรียนในกรุงเทพมหานคร
| เขตปทุมวัน
| จุฬาลงกรณ์มหาวิทยาลัย
| โรงเรียนเตรียมอุดมศึกษา

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

ภาษาอื่น

English

Français

หน้านี้แก้ไขล่าสุดเมื่อวันที่ 8 สิงหาคม 2554 เวลา
12:01 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ

Mobile
View